|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΞΑΝΘΗΣ**  **ΔΗΜΟΣ ΞΑΝΘΗΣ**  **Διεύθυνση Περιβάλλοντος  και Ποιότητα Ζωής**  **Τμήμα Καθαριότητας και Ανακύκλωσης**  **Γραφείο Αδέσποτων Ζώων** | Ξάνθη, 17/08/2018 |
| **Αρ. Μελέτης: Π8/2018** | **«Προμήθεια ζωοτροφής και ειδών περισυλλογής για αδέσποτα ζώα συντροφιάς από οικισμούς του Δήμου Ξάνθης έτους 2018»** |

**ΤΕΧΝΙΚΗ ΠΕΡΙΓΡΑΦΗ**

Η παρούσα μελέτη αφορά στην προμήθεια ζωοτροφής και ειδών περισυλλογής-επαναφοράς για τα αδέσποτα ζώα συντροφιάς από οικισμούς του Δήμου Ξάνθης για το έτος 2018, με βάση το Ν. 4039/2012 (ΦΕΚ 15/2-2-12 τ.Α΄) όπως τροποποιήθηκε από το Ν.4235/14 (ΦΕΚ 32/11-2-2014 τ.Α΄αρθρ.46).

Μετά την στείρωση ή κατά την διάρκεια θεραπευτικής αγωγής, τα αδέσποτα ζώα συντροφιάς φιλοξενούνται προσωρινά σε κατάλληλους χώρους μέχρι την αποθεραπεία τους. Στην συνέχεια επαναφέρονται στο φυσικό τους περιβάλλον.

Κατά την προσωρινή φιλοξενία των αδέσποτων ζώων συντροφιάς, δημιουργούνται ανάγκες σίτισης των ζώων αυτών, που στην μεγάλη τους πλειοψηφία είναι σκύλοι. Για μεσαίου μεγέθους σκύλους (10-20kg), η δοσολογία είναι περίπου 0,3 κιλά ανά ημέρα ζωοτροφής. Εκτιμάται ότι θα σιτίζονται 70 σκύλοι ανά ημέρα, επομένως απαιτούνται περίπου 20 κιλά ζωοτροφής ανά ημέρα. Η συσκευασία της ζωοτροφής αυτής είναι σε σακιά 20 κιλών, οπότε η παραπάνω ποσότητα αντιστοιχεί σε 7 σακιά ανά εβδομάδα.

Ένα ποσοστό των παραπάνω σκύλων είναι κουτάβια όπου τρέφονται με ειδική ζωοτροφή διαφορετικής σύστασης και υψηλότερης ποιότητας από τα ενήλικα ζώα, καθώς και κάποια ενήλικα άρρωστα ζώα που δεν μπορούν να τραφούν με ζωοτροφή για ενήλικα. Εκτιμάται πως γι’ αυτές τις περιπτώσεις απαιτείται 1 σακί των 20 κιλών ανά εβδομάδα.

Επομένως συνολικά απαιτούνται 6 σακιά ανά εβδομάδα ζωοτροφή για ενήλικους σκύλους και 1 σακί ανά εβδομάδα ζωοτροφή για κουτάβια. Σε ετήσια βάση αντιστοιχούν σε περίπου 310 σακιά των 20 κιλών ζωοτροφή για ενήλικους σκύλους και 55 περίπου σακιά των 20 κιλών ζωοτροφή για κουτάβια (σύνολο 7300 κιλά).

Η συσκευασία θα πρέπει να είναι από πλαστικό σάκο των 20 κιλών, αναγνωρισμένης και επώνυμης εταιρείας, στην οποία θα αναγράφεται η ποιοτική σύσταση της ζωοτροφής και η απαιτούμενη δοσολογία ανά βάρος σκύλου.

Η απαιτούμενη ποιοτική σύσταση της ζωοτροφής για ενήλικες σκύλους θα είναι:

* ΠΡΩΤΕΪΝΗ: το ελάχιστο 20% (το ένα από τα δύο πρώτα βασικά συστατικά να είναι ζωικής προέλευσης)
* ΛΙΠΗ: το ελάχιστο 10%
* ΙΝΩΔΕΙΣ ΟΥΣΙΕΣ: το μέγιστο 7%
* ΤΕΦΡΑ (ΑΝΟΡΓΑΝΗ ΥΛΗ): το μέγιστο 10%
* ΥΓΡΑΣΙΑ: το μέγιστο 10%

Η απαιτούμενη ποιοτική σύσταση της ζωοτροφής για κουτάβια θα είναι:

* ΠΡΩΤΕΪΝΗ: το ελάχιστο 30% (το ένα από τα δύο πρώτα βασικά συστατικά να είναι ζωικής προέλευσης)
* ΛΙΠΗ: το ελάχιστο 15%
* ΙΝΩΔΕΙΣ ΟΥΣΙΕΣ: το μέγιστο 5%
* ΤΕΦΡΑ (ΑΝΟΡΓΑΝΗ ΥΛΗ): το μέγιστο 10%
* ΥΓΡΑΣΙΑ: το μέγιστο 10%
* ΒΙΤΑΜΙΝΗ A (ανά κιλό): το ελάχιστο 15000 IU
* ΒΙΤΑΜΙΝΗ D3 (ανά κιλό): το ελάχιστο 1000 IU

Επιπλέον απαιτείται μια ποσότητα ζωοτροφής σε κονσέρβα για την χορήγηση της φαρμακευτικής αγωγής που λαμβάνουν κάποια αδέσποτα ζώα, καθώς και να μπορέσει το συνεργείο περισυλλογής να τα δελεάσει για να τα προσεγγίσει, όταν αυτά βρίσκονται στο φυσικό τους περιβάλλον.

Η δαπάνη για την προμήθεια της ζωοτροφής προϋπολογίζεται στις 5.412,60€ συμπεριλαμβανομένου του Φ.Π.Α. 24%.

Επίσης θα απαιτηθεί η προμήθεια ειδών περισυλλογής για αδέσποτα ζώα συντροφιάς, όπως θηλιά σύλληψης, κλουβιά μεταφοράς, λουριά, φίμωτρα, κλπ.

Ειδικότερα υπολογίζεται μια ποσότητα αντιπαρασιτικών μασώμενων δισκίων που είναι εύκολη η χορήγησή τους με την τροφή, έχει μεγάλη διάρκεια δράσης και δεν απομακρύνεται με το νερό όπως τα αντιπαρασιτικά σε αμπούλες, με αποτέλεσμα να είναι ιδανικά για αδέσποτα ζώα που θα επανενταχθούν στο φυσικό τους περιβάλλον. Αυτό τα κάνει λιγότερο ευπαθή σε αρρώστιες που μεταδίδονται από εξωπαράσιτα όπως οι σκνίπες, οι ψύλλοι και τα τσιμπούρια. Μερικές από τις αρρώστιες αυτές είναι η λεϊσμανίωση, η ερλιχίωση και η διροφιλαρίωση. Ιδιαίτερα η θεραπεία της λεϊσμανίωσης είναι αρκετά δαπανηρή χωρίς να είναι σίγουρο το αποτέλεσμά της.

Η δαπάνη για την προμήθεια των ειδών περισυλλογής προϋπολογίζεται στις 8.550,12€ συμπεριλαμβανομένου του αντίστοιχου Φ.Π.Α.

Η συνολική δαπάνη των παραπάνω προμηθειών ανέρχεται στις 13.962,72€ συμπεριλαμβανομένου των αντίστοιχων Φ.Π.Α. και θα βαρύνει τον Κ.Α. 02.15.6474.01 του προϋπολογισμού δαπανών έτους 2018 με τίτλο «Ανάθεση λειτουργίας Κυνοκομείου – Περισυλλογή, Περίθαλψη, Στειρώσεις, Εμβολιασμοί, Τροφές, Φάρμακα, Επανένταξη».

Ξάνθη, 17/08/2018

|  |  |
| --- | --- |
| Ο Συντάξας  Τσακμάκης Ιωάννης ΠΕ Περιβαλλοντολόγων | ΕΛΕΓΧΘΗΚΕ  Ο Προϊστάμενος Τμήματος  Καθαριότητας και Ανακύκλωσης  Γκίκας Ηλίας ΔΕ Εποπτών Καθαριότητας |
| ΘΕΩΡΗΘΗΚΕ Ο Προϊστάμενος Δ/νσης  Περιβάλλοντος και Ποιότητα Ζωής  Μπαμπάτσος Αθανάσιος ΤΕ Γεωπόνων | |



|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΞΑΝΘΗΣ**  **ΔΗΜΟΣ ΞΑΝΘΗΣ**  **Διεύθυνση Περιβάλλοντος  και Ποιότητα Ζωής**  **Τμήμα Καθαριότητας και Ανακύκλωσης**  **Γραφείο Αδέσποτων Ζώων**  **Αρ. Μελέτης: Π8/2018** | Ξάνθη, 17/08/2018 |

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ – ΤΙΜΟΛΟΓΙΟ**

**ΟΜΑΔΑ Α (ΑΦΟΡΑ ΠΡΟΜΗΘΕΙΑ ΖΩΟΤΡΟΦΗΣ)**



**ΠΡΟΫΠΟΛΟΓΙΣΜΟΣ ΠΡΟΣΦΟΡΑΣ**

**ΟΜΑΔΑ Α (ΑΦΟΡΑ ΠΡΟΜΗΘΕΙΑ ΖΩΟΤΡΟΦΗΣ)**



**Ο ΠΡΟΣΦΕΡΩΝ**

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ – ΤΙΜΟΛΟΓΙΟ**

**ΟΜΑΔΑ Β (ΑΦΟΡΑ ΠΡΟΜΗΘΕΙΑ ΕΙΔΩΝ ΠΕΡΙΣΥΛΛΟΓΗΣ)**



**ΠΡΟΫΠΟΛΟΓΙΣΜΟΣ ΠΡΟΣΦΟΡΑΣ**

**ΟΜΑΔΑ Β (ΑΦΟΡΑ ΠΡΟΜΗΘΕΙΑ ΕΙΔΩΝ ΠΕΡΙΣΥΛΛΟΓΗΣ)**



**Ο ΠΡΟΣΦΕΡΩΝ**

**ΠΙΝΑΚΑΣ ΓΕΝΙΚΟΥ ΕΝΔΕΙΚΤΙΚΟΥ ΠΡΟΫΠΟΛΟΓΙΣΜΟΥ**

**ΟΜΑΔΑ Α + ΟΜΑΔΑ Β (ΑΦΟΡΑ ΤΟ ΣΥΝΟΛΟ ΤΗΣ ΠΡΟΜΗΘΕΙΑΣ)**



Η προαναφερόμενες τιμές διαμορφώθηκαν μετά από έρευνα που έκανε η Υπηρεσία στις τρέχουσες τιμές εμπορίου σε αντίστοιχες προμήθειες, τις προμήθειες που έχουν πραγματοποιηθεί σε προηγούμενα έτη και τις προβλέψεις για το έτος 2018. Η ενδεικτική συνολική δαπάνη υπολογίζεται στο ποσό των **13.962,72€** συμπεριλαμβανομένου των αντίστοιχων Φ.Π.Α.

Ξάνθη, 17/08/2018

|  |  |
| --- | --- |
| Ο Συντάξας  Τσακμάκης Ιωάννης ΠΕ Περιβαλλοντολόγων | ΕΛΕΓΧΘΗΚΕ  Ο Προϊστάμενος Τμήματος  Καθαριότητας και Ανακύκλωσης  Γκίκας Ηλίας ΔΕ Εποπτών Καθαριότητας |
| ΘΕΩΡΗΘΗΚΕ Ο Προϊστάμενος Δ/νσης  Περιβάλλοντος και Ποιότητα Ζωής  Μπαμπάτσος Αθανάσιος ΤΕ Γεωπόνων | |

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΞΑΝΘΗΣ**  **ΔΗΜΟΣ ΞΑΝΘΗΣ**  **Διεύθυνση Περιβάλλοντος  και Ποιότητα Ζωής**  **Τμήμα Καθαριότητας και Ανακύκλωσης**  **Γραφείο Αδέσποτων Ζώων** | Ξάνθη, 17/08/2018 |
| **Αρ. Μελέτης: Π8/2018** | **«Προμήθεια ζωοτροφής και ειδών περισυλλογής για αδέσποτα ζώα συντροφιάς από οικισμούς του Δήμου Ξάνθης έτους 2018»** |

**ΣΥΓΓΡΑΦΗ ΥΠΟΧΡΕΩΣΕΩΝ**

**Άρθρο 1ο** : **Ισχύουσες διατάξεις**

Η ανάθεση της προμήθειας θα γίνει σύμφωνα με τις διατάξεις:

* Την παράγραφο 2, του άρθρου 209 «Προμήθειες – Υπηρεσίες – Μελέτες» και την παράγραφο 1 του άρθρου 271 «Ισχύς κανονιστικών ρυθμίσεων – Λοιπές μεταβατικές ρυθμίσεις» του Ν. 3463/06 (ΦΕΚ 114/8-6-2006, τεύχος Α’), Δημοτικός & Κοινοτικός Κώδικας.
* Την ερμηνευτική εγκύκλιο του [ΥΠΕΣΔΔΑ 2/2007](http://www.dimosnet.gr/?MODULE=bce/application/pages&Branch=N_N0000000002_N0000000020_N0000000575_N0000000584_N0000001311_S0000005358#_blank) «Εφαρμογή διατάξεων Ν.3463/2006».
* Τις διατάξεις του Ν. 4412/2016.

Η πραγματοποίηση της προμήθειας διέπεται από τις ακόλουθες διατάξεις:

* Το Ν.4039/2012 (ΦΕΚ 15/2-2-12 τ.Α΄) «Για τα δεσποζόμενα και τα αδέσποτα ζώα συντροφιάς και την προστασία των ζώων από την εκμετάλλευση ή τη χρησιμοποίηση με κερδοσκοπικό σκοπό», όπως τροποποιήθηκε από το Ν.4235/14 (ΦΕΚ 32/11-2-2014 τ.Α΄αρθρ.46).

**Άρθρο 2ο :** **Συμβατικά στοιχεία**

Τα συμβατικά στοιχεία της προμήθειας είναι:

α. Διακήρυξη

β. Το τιμολόγιο μελέτης

γ. Η συγγραφή υποχρεώσεων

δ. Τεχνική περιγραφή – μελέτη

**Άρθρο 3ο** : **Προμήθεια**

### Η παρούσα συγγραφή υποχρεώσεων αφορά την «Προμήθεια ζωοτροφής και ειδών περισυλλογής για αδέσποτα ζώα συντροφιάς από οικισμούς του Δήμου Ξάνθης έτους 2018».

Η συνολική προμήθεια χωρίζεται σε δύο ομάδες. Στην Ομάδα Α που αφορά την προμήθεια ζωοτροφών και στην Ομάδα Β που αφορά την προμήθεια ειδών περισυλλογής και διάφορων αναλωσίμων. Ο συμμετέχων στη δημοπρασία μπορεί να υποβάλλει προσφορά για μία από τις δύο Ομάδες ή και για τις δύο.

Η δαπάνη για την προμήθεια της Ομάδας Α προϋπολογίζεται στις 5.412,60€ συμπεριλαμβανομένου του Φ.Π.Α. 24%.

Η δαπάνη για την προμήθεια της Ομάδας Β προϋπολογίζεται στις 8.550,12€ συμπεριλαμβανομένων των αντίστοιχων Φ.Π.Α.

Η συνολική προϋπολογισθείσα δαπάνη είναι 13.962,72€ συμπεριλαμβανομένων των αντίστοιχων Φ.Π.Α.

Ανάδοχος κηρύσσεται ο προσφέρων την συνολικά χαμηλότερη τιμή ανά Ομάδα.

**Άρθρο 4ο : Εγγυήσεις**

1. Ο ανάδοχος στο όνομα του οποίου κατακυρώθηκε η δημοπρασία υποχρεούται να προσκομίσει εγγύηση ίση προς 5% (πέντε τοις εκατό) του συμβατικού προϋπολογισμού χωρίς την δαπάνη του Φ.Π.Α, για καλή και πιστή εκτέλεση των όρων της σύμβασης (σύμφωνα με το άρθρο 72 παρ. 1 β) του Ν.4412/2016) και θα κατατεθεί προ ή κατά την υπογραφή της σύμβασης και θα επιστραφεί μετά την Οριστική ποσοτική και ποιοτική παραλαβή της προμήθειας και ύστερα από την εκκαθάριση των τυχών απαιτήσεων από τους δύο συμβαλλομένους.
2. Η εγγύηση καλής εκτέλεσης θα πρέπει να κατατεθεί εντός δέκα (10) εργασίμων ημερών από την ημερομηνία κοινοποίησης της πρόσκλησης προς υπογραφή της σύμβασης και οπωσδήποτε πριν από την υπογραφή της σύμβασης.
3. Οι εγγυητικές επιστολές καλής εκτέλεσης, προκειμένου να γίνουν αποδεκτές από την υπηρεσία, πρέπει να περιλαμβάνουν κατ’ ελάχιστον τα κατωτέρω αναφερόμενα στοιχεία:

α) την ημερομηνία έκδοσης,

β) τον εκδότη,

γ) την αναθέτουσα αρχή προς την οποία απευθύνονται,

δ) τον αριθμό της εγγύησης,

ε) το ποσό που καλύπτει η εγγύηση,

στ) την πλήρη επωνυμία, τον Α.Φ.Μ. και τη διεύθυνση του οικονομικού φορέα υπέρ του οποίου εκδίδεται η εγγύηση (στην περίπτωση ένωσης αναγράφονται όλα τα παραπάνω για κάθε μέλος της ένωσης),

ζ) τους όρους ότι: αα) η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και της διζήσεως, και ββ) ότι σε περίπτωση κατάπτωσης αυτής, το ποσό της κατάπτωσης υπόκειται στο εκάστοτε ισχύον τέλος χαρτοσήμου,

η) τα στοιχεία της σχετικής διακήρυξης και την ημερομηνία διενέργειας του διαγωνισμού,

θ) την ημερομηνία λήξης ή τον χρόνο ισχύος της εγγύησης,

ι) την ανάληψη υποχρέωσης από τον εκδότη της εγγύησης, να καταβάλει το ποσό της εγγύησης, ολικά ή μερικά, εντός πέντε (5) ημερών μετά από απλή έγγραφη ειδοποίηση εκείνου προς τον οποίο απευθύνεται.

ια) τον αριθμό και τον τίτλο της σχετικής σύμβασης

1. Εγγυητικές επιστολές που καθορίζουν διάρκεια ισχύος ή χρονολογία λήξης προγενέστερης ημερομηνίας από την καθοριζόμενη, δεν γίνονται δεκτές.
2. Η μη προσκόμιση εγγύησης σύμφωνα με τα παραπάνω αποκλείει την υπογραφή της σχετικής σύμβασης με υπαιτιότητα του αναδόχου και ισοδυναμεί με άρνηση αυτού για την υπογραφή της σύμβασης που ενάγεται σε βάρος του, τις νόμιμες κυρώσεις, δηλαδή την έκπτωση αυτού και την υπέρ του Δήμου κατάπτωσή της, για την συμμετοχή στον διαγωνισμό, κατατεθείσας εγγύησης.
3. Η εγγύηση καλής εκτέλεσης επιστρέφεται στον προμηθευτή μετά τον χρόνο εγγύησης και ύστερα από την εκκαθάριση τυχόν απαιτήσεων από τους συμβαλλόμενους.

**Άρθρο 5ο : Τόπος και χρόνος εκτέλεσης της προμήθειας**

Τόπος εκτέλεσης της προμήθειας είναι τα διοικητικά όρια του Δήμου Ξάνθης. Το χρονικό διάστημα θα είναι για ένα έτος από την υπογραφή της σύμβασης. Τα είδη που θα προσφερθούν από τον ανάδοχο είναι σύμφωνα µε την τεχνική περιγραφή της μελέτης.

**Άρθρο 6ο : Παραλαβή των ειδών**

Το πρωτόκολλο παραλαβής προμηθειών θα γίνεται από την αρμόδια επιτροπή του άρθρου 219 του Ν.4412/2016.

**Άρθρο 7ο : Τρόπος πληρωμής**

Για την παραπάνω προμήθεια η αμοιβή του εντολοδόχου καθορίζεται στο προσφερόμενο ποσό συμπεριλαμβανομένων των αντίστοιχων Φ.Π.Α., για το διάστημα ισχύος της εντολής.

Η αμοιβή του αναδόχου δεν αναθεωρείται. Σε περίπτωση αύξησης του συντελεστή ΦΠΑ, αυτή βαρύνει τον Δήμο.

Η έκδοση τιμολογίου των προμηθειών του αναδόχου θα γίνεται τμηματικά.

Η καταβολή θα γίνει με την προσκόμιση των νομίμων παραστατικών που προβλέπονται από τις διατάξεις καθώς και κάθε άλλου δικαιολογητικού που τυχόν ζητηθεί από τις αρμόδιες υπηρεσίες που διενεργούν τον έλεγχο για την πληρωμή του Αναδόχου, μετά την αφαίρεση των νόμιμων κρατήσεων.

**Άρθρο 8ο : Φόροι, τέλη, κρατήσεις**

Ο εντολοδόχος σύμφωνα με τις ισχύουσες διατάξεις βαρύνεται με όλους ανεξαιρέτως τους φόρους, τέλη, δασμούς και εισφορές υπέρ του δημοσίου, δήμων και κοινοτήτων ή τρίτων που ισχύουν κατά την ημέρα της δημοπρασίας.

**Άρθρο 9ο : Αναθεώρηση τιμών**

Οι τιμές δεν υπόκεινται σε καμία αναθεώρηση για οποιονδήποτε λόγο ή αιτία, αλλά παραμένουν σταθερές και αμετάβλητες.

**Άρθρο 10ο: Ποιότητα Προσφερόμενων Ειδών**

Η ποιότητα των προσφερόμενων ειδών θα πρέπει να βρίσκεται μέσα στα όρια που θέτει η σχετική νομοθεσία, καθώς και τις προδιαγραφές που αναφέρονται στην συγκεκριμένη μελέτη.

**Άρθρο 11ο: Εκχώρηση της εργασίας σε τρίτο**

Απαγορεύεται η εκχώρηση από τον ανάδοχο σε τρίτον μέρους ή του όλου του αντικειμένου της συμβάσεως, χωρίς απόφαση του δημοτικού ή κοινοτικού συμβουλίου. Η απόφαση αυτή παρέχεται εφ’ όσον ο τρίτος στον οποίο γίνεται η εκχώρηση έχει τα προσόντα που εγγυώνται, κατά την κρίση του συμβουλίου, την καλή εκτέλεση της σύµβασης και εγκρίνεται από το Γενικό Γραμματέα της Περιφέρειας.

**Άρθρο 12ο : Υποχρεώσεις του αναδόχου**

* Καθόλη τη διάρκεια εκτέλεσης της προμήθειας, ο Ανάδοχος θα πρέπει να συνεργάζεται στενά με την αναθέτουσα αρχή, υποχρεούται δε να λαμβάνει υπόψη του οποιεσδήποτε παρατηρήσεις της, σχετικά με την εκτέλεσή της.
* Ο ανάδοχος θα είναι πλήρως και αποκλειστικά μόνος υπεύθυνος για την τήρηση της ισχύουσας νομοθεσίας ως προς το απασχολούμενο από αυτόν προσωπικό για την εκτέλεση των υποχρεώσεων της σύμβασης. Σε περίπτωση οποιασδήποτε παράβασης ή ζημίας που προκληθεί σε τρίτους υποχρεούται μόνος αυτός προς αποκατάστασή της.
* Ο ανάδοχος είναι αποκλειστικά υπεύθυνος, ως τεχνικός υπεύθυνος, για κάθε ζημία ή βλάβη που θα προκληθεί από εργατικό ή μη ατύχημα στο προσωπικό που απασχολεί για την υλοποίηση της σύμβασης.

**Άρθρο 13ο : Ανωτέρα βία**

Ως ανωτέρα βία θεωρείται κάθε απρόβλεπτο και τυχαίο γεγονός που είναι αδύνατο να προβλεφθεί έστω και εάν για την πρόβλεψη και αποτροπή της επέλευσης του καταβλήθηκε υπερβολική επιμέλεια και επιδείχθηκε η ανάλογη σύνεση. Ενδεικτικά γεγονότα ανωτέρας βίας είναι: εξαιρετικά και απρόβλεπτα φυσικά γεγονότα, πυρκαγιά που οφείλεται σε φυσικό γεγονός ή σε περιστάσεις για τις οποίες ο ανάδοχος ή ο εντολέας είναι ανυπαίτιοι, αιφνιδιαστική απεργία προσωπικού, πόλεμος, ατύχημα, αιφνίδια ασθένεια του προσωπικού του εντολοδόχου κ.α. στην περίπτωση κατά την οποία υπάρξει λόγος ανωτέρας βίας ο εντολοδόχος οφείλει να ειδοποιήσει αμελλητί τον εντολέα και να καταβάλει κάθε δυνατή προσπάθεια σε συνεργασία με το άλλο μέρος για να υπερβεί τις συνέπειες και τα προβλήματα που ανέκυψαν λόγω της ανωτέρας βίας.

Ο όρος περί ανωτέρας βίας εφαρμόζεται ανάλογα και για τον εντολέα προσαρμοζόμενος ανάλογα.

**Άρθρο 14ο : Επίλυση διαφορών**

Οι διαφορές που θα εμφανισθούν κατά την εφαρμογή της σύμβασης, επιλύονται σύμφωνα με τις ισχύουσες διατάξεις.

Ξάνθη, 17/08/2018

|  |  |
| --- | --- |
| Ο Συντάξας  Τσακμάκης Ιωάννης  ΠΕ Περιβαλλοντολόγων | ΕΛΕΓΧΘΗΚΕ  Ο Προϊστάμενος Τμήματος  Καθαριότητας και Ανακύκλωσης  Γκίκας Ηλίας ΔΕ Εποπτών Καθαριότητας |
| ΘΕΩΡΗΘΗΚΕ Ο Προϊστάμενος Δ/νσης  Περιβάλλοντος και Ποιότητα Ζωής  Μπαμπάτσος Αθανάσιος ΤΕ Γεωπόνων | |